فارسی ویکیپیڈیا

فارسی ویکیپیڈیا آن لائن دائرۃ المعارف ویکیپیڈیا کا فارسی نسخہ ہے۔ اس کا آغاز دسمبر 2003ء میں ہوا تھا۔ فارسی ویکیپیڈیا نے 1000 مضامین کا سنگ میل 16 دسمبر 2004ء میں عبور کیا اور 10 جولائی 2016ء کو 200,000 مضامین مکمل کیے۔ روزبہ پورنادر فارسی ویکیپیدیا پروجیکٹ کے پہلے منتظم، ڈویلپر اور مامور اداری ہیں۔

تعداد مضامین 
جنوری 2013ء میں فارسی ویکیپیڈیا میں تقریباً 50,000 نئے مضامین ایک ہی ماہ میں شامل کیے گئے۔ کچھ دنوں بعد 19 فروری 2013ء کو فارسی ویکیپیڈیا نے 300,000 مضامین مکمل کیے اور یوں 18واں بڑا نسخہ بن گیا۔
فی الحال فارسی ویکیپیڈیا پر   مضامین موجود ہیں اور اس لحاظ سے یہ مضامین کی تعداد کے اعتبار سے 17واں بڑا نسخہ ہے۔

خط زمانی 
آغاز- 19 دسمبر 2003ء
 50,000 مضامین- 30 اکتوبر 2008ء
 100,000 مضامین- 25 اگست 2012ء
 200,000 مضامین- 9 جولائی 2012
 300,000 مضامین- 19 فروری 2013ء
400,000 مضامین- 18 جولائی 2014ء
 500,000 مضامین-27 جولائی 2016ء
 590,000 مضامین-31 جنوری 2018ء

مضامین کی گہرائی 
فارسی ویکیپیدیا کے مضامین کی گہرائی کا سکور 176 ہے اور اس حساب سے  یہ ویکیپیڈیا کے تمام نسخوں میں 7 واں بڑا نسخہ ہے ۔

سنسرشب 
نومبر 2013ء میں یونیورسٹی آف پینسلوینیا کے ادارہ مرکز برائے عالمی مواصلاتی مطالعہ  نے ایک رپورٹ شائع کی، جس کے مطابق کولن اینڈرسن اور نیما نزیری نے فارسی ویکیپیڈیا کے 800,000 صفحات کا معائنہ کیا اور پایا کہ ایرانی حکومت نے ان میں سے 963 مضامین کو بلاک کر رکھا ہے۔ فارسی ویکیپیدیا کے صارفین کا کہنا ہے کہ “حکومتی حریف، اقلیتوں کے مذہبی عقائد، صوبہ جات کی تنقید، حکومت اور پولس کے متعلق صفحات اور مضامین کو برابر سنسر کیا جاتا ہے۔ بلاک شدہ مضامین میں سے تقریباً نصف سوانح عمریاں ہیں اور ان لوگوں پر مضامین ہیں جن کو حکومت نے مار دیا“۔  اینڈرسن کا کہنا ہے کہ فارسی ویکیپیڈیا ایرانی انٹرنیٹ کا کائنات اصغر ہے۔ ممنوع متون کو بے نقاب کرنے کی سب سے اچھی جگہ فارسی ویکیپیڈیا ہے۔

نگار خانہ

مزید دیکھیے 
 ویکیپیڈیاؤں کی فہرست

حوالہ جات 

فارسی دائرۃ المعارف
فارسی زبان کی ویب سائٹس
ویکیپیڈیا بلحاظ زبان
Short description is different from Wikidata